60. јужен напоредник

60. јужен напоредник ― напоредник што е 60 степени јужно од Земјината екваторска рамнина. Ниту една земја не лежи на напоредникот односно тој не поминува ништо друго освен океаните. Најблиското копно е група карпи северно од островот Коронејшн (Крунисување) (Мелсонови Карпи или Гувернерски Острови) на Јужните Оркниски Острови, кои се на околу 54 километри јужно од напоредникот, и островот Туле и Куковиот Остров на Јужните Сендвички Острови, кои обете се околу 57 км северно од напоредникот (со Куковиот Остров малку поблиску).

Напоредникот ја означува северната граница на Јужниот Океан (иако некои организации и земји, особено Австралија, имаат други дефиниции) и на Антарктичкиот договор. Ја означува и јужната граница на зоната без јадрено оружје во Јужен Тихи Океан и зоната без јадрено оружје во Латинска Америка.

На оваа географска ширина Сонцето е видливо 18 часа, 52 минути за време на декемвриската долгодневница и 5 часа и 52 минути за време на јунската краткодневница. На 21 декември Сонцето е на 53,83 степени на небото и 6,17 степени на 21 јуни.

Географските широчини јужно од овој напоредник често се нарекувани „Врискачки 60-ки“ поради преовладувачките западни ветрови со голема брзина кои можат да створат големи бранови над 15 м и максимална брзина на ветер над 145 км/ч.

Максималната надморска височина на Сонцето е > 15,00º во април и > 8,00º во мај.

Најниската географска широчина каде што може да се забележат белите ноќи е приближно на овој напоредник.

 Места 
Почнувајќи од главниот меридијан и упатувајќи се кон исток, 60° јужен напоредник минува низ:

{| class="wikitable plainrowheaders"
! scope="col" width="125" | Координати
! scope="col" | Океан
! scope="col" | Забелешки
|-
| style="background:#b0e0e6;" | 
! scope="row" style="background:#b0e0e6;" | Нулти меридијан
| style="background:#b0e0e6;" |
|-
| style="background:#b0e0e6;" | 
! scope="row" style="background:#b0e0e6;" | границата на Атлантскиот и Индискиот Океан
| style="background:#b0e0e6;" |
|-
| style="background:#b0e0e6;" | 
! scope="row" style="background:#b0e0e6;" | границата на Индискиот и Тихиот Океан
| style="background:#b0e0e6;" | Дополнително минува низ Тихиот Океан кај Дрејковиот Премин помеѓу Јужна Америка и Антарктичкиот Полуостров
|-
| style="background:#b0e0e6;" | 
! scope="row" style="background:#b0e0e6;" | границата на Тихиот и Атлантскиот Океан
! scope="row" style="background:#b0e0e6;" | Минувајќи блиску до јужната граница на морето Скоша и Јужните Оркниски Острови,  ( има претензии)
|}

 Поврзано 

 59. јужен напоредник
 61. јужен напоредник

 Наводи 

Категорија:Напоредници